**Informacija kaimo gyventojams, keičiantiems gyvenamojo namo asbestinio šiferio stogo dangą**

Žemės ūkio ministerija, įgyvendindama Kaimo plėtros programos priemonės ,,Pagrindinės paslaugos ir kaimų atnaujinimas kaimo vietovėse“ veiklą ,,Asbestinių stogų dangos keitimas“ nuo š. m. **vasario 1 d. iki 28 d**. rinks paraiškas iš gyventojų, norinčių atnaujinti savo namų stogus.Paraišką galės teikti tik kaime savo gyvenamąją vietą deklaravę gyventojai ir tik dėl gyvenamojo namo, kuriame deklaruota jų gyvenamoji vieta. Sodo bendrijoje esančio namo stogo dangos keitimui parama nebus teikiama. Kaimo gyventojai, gyvenantys dvibutyje ar daugiabutyje name, norintys turėti naują stogo dangą, gaus paramą tik jei yra numatę keisti visą namo stogą.

Be kitų, Nacionalinės mokėjimo agentūros prie Žemės ūkio ministerijos reikalaujamų dokumentų (<https://www.nma.lt/index.php/parama/12>) pateikimo, gyventojai turi kreiptis į Kauno rajono savivaldybės Aplinkos skyriaus 413 kab. (tel. 8 37 30 55 66) ir gauti Savivaldybės administracijos direktoriaus įsakymu patvirtintą Asbesto turinčių gaminių (asbestinio šiferio) kiekio apskaičiavimo pažymą, kurią turės pateikti Nacionalinės mokėjimo agentūros Kauno teritoriniam skyriui (K. Donelaičio g. 33, Kaunas 44240, tel. 8 37 30 85 69).